נומרולוגיה ופיתגורס
מאת: תקווה זך

פיתגורס, הוגה דעות ומדען שחי ביוון העתיקה הוא זה שהנחיל לנו יסודות חשובים כמו משפט פיתגורס ואת הנומרולוגיה.

"אין חדש תחת השמש" אמר שלמה המלך, החכם מכל אדם. אמירה זו נכונה, לפי דעתי, גם בקשר לתורות המיסטיות שאנחנו מכירים כמו אסטרולוגיה, נומרולוגיה, קבלה, קלפי טארוט ותורת הצבע. כל התורות קשורות אחת עם השניה וקשה להגיד מה קדם למה אבל הגרעין הוא אחד. לדעתי , גם לא משנה מאיזה מקום גיאוגרפי באות תורות שונות המדברות על רוחניות ומיסטיקה כי בכולן רב המשותף על השונה. לדוגמא- המיסטיקה המערבית מדברת על 4 יסודות- אש, מים, אויר ואדמה ואילו הסינים מדברים על 5 יסודות – עץ, אש, אדמה, מתכת ומים. 

בימים קדומים, המדע והפילוסופיה והמיסטיקה לא נראו כסותרים אחד את השני ומה שרואים בעין לא נחשב יותר מזה הנסתר, וכשאנו מדברים על נומרולוגיה אנחנו חייבים לחזור כ-2500 שנה לפיתגורס (495-582 לפנה"ס). 

פיתגורס, היה הוגה דעות ומדען שחי ביוון העתיקה והוא זה שהנחיל לנו יסודות מתמטיים חשובים כמו "משפט פיתגורס" ואת הנומרולוגיה. לפי פיתגורס, כל מהותו של העולם מתבטאת דרך המספר. כאשר אנו מדברים על תורת המספרים, הרי שלא יפקד גם מקומם של המצרים הקדמונים. סביר להניח, שפיתגורס הושפע רבות מהכוהנים המצרים. כאשר אנחנו אומרים על יוון שהיא "ערש התרבות המערבית" אנחנו לא יכולים להתעלם מכל אותם יוונים מפורסמים, וביניהם, סולון, אפלטון וכמובן פיתגורס, שביקרו במצרים בחיפושם אחרי החכמה, הדעת והמדע, כי בעיני היוונים מצרים הי זו שהייתה "ערש תרבות". 

אם המספרים הם מהות (או מסמלים מהות) הרי אנו יכולים או צריכים לתרגם כל דבר למספר ומכאן שגם את האותיות אנחנו מתרגמים למספרים. המספרים הבסיסיים הם מ –1 ועד 9, כאשר לכל מספר אנרגיה משלו שמסמלת משהו ואסופה/קבוצה של מספרים מספרת לנו סיפור. הספרה "0" גם היא נותנת מימד מיוחד לשאר המספרים וגם עומדת בזכות עצמה – היא הכול או לא כלום.

על מס' אחד: 

"אחד אלוהינו" מספר אחד בנומרולוגיה מייצג את האלוהות. מספר אחד הוא המקור והוא נמצא בכל מספר כמו שהאלוהות נמצאת בכל אחד מאיתנו ("...בצלמו בצלם אלוהים ברא אותו ברא' א'כ"ז). מלים אלה מתקשרות גם לדיברה מס' 1 "לא יהיה לך אלוהים על פני". 

אלמנט נוסף שמתקשר למספר אחד הוא "השמש" מקור החיים שלנו, המקור לאנרגיה ואור . גרם השמים החשוב ביותר גם בדתות עתיקות שהחשיבו את השמש לאלוהות עצמה.

אם בגרמי השמים עסקינן ונוגעים באסטרולוגיה, אנחנו לא יכולים להתעלם מהמספר אחד בהקשרים נוספים – המזל הראשון בגלגל המזלות הוא מזל טלה אבל מספר אחד מתייחס דווקא למזל אריה וזאת שוב בגלל הקשר לשמש. השמש היא הכוכב השולט על מזל אריה ומילות המפתח כאן הם חלוציות, מנהיגות, עצמה יצירתיות ואהבה. 

השמש מסמלת את הכוח הזכרי האקטיבי ומסמלת תכונות מסוימות כמו מודעות עצמית, רצון , שאיפות וביצוע אינדיבידואליזם ואלה הן התכונות המאפיינות את האנשים שמספרם הוא 1 (או מספר שמצטמצם ל-1 כמו 10, 19, 28). כאשר אני מציינת שמספרם הוא אחד, אני מתכוונת שיום לידתם או שם לידתם נותן את המספר. מכאן אנו מתגלגלים למזל אריה שהוא המזל של שבט יהודה. יהודה לא היה בכורו של יעקב אבינו אבל למעשה הוא קיבל מעמד של "מספר 1" "יהודה אתה יודוך אחיך... גור אריה יהודה...לא יסור שבט מיהודה ומחוקק מבין רגליו...." ברא' מ"ג ח-י"א. מנהיגים אנחנו מוצאים גם במזל טלה וגם במזל אריה. האריה שונה. 

גם בתורת הקבלה אנו מדברים על עץ החיים מעשר ספירות בסיסיות, הווי אומר 10 דרגות או שלבים. אילו הם שלבי המודעות בהם מטפס האדם. תארו לעצמכם סולם של אור, שבכל שלב אנו מגיעים למקום מואר יותר, כאשר שלושת השלבים העליונים נמצאים מעל לשמיים. מטפסים מספירת מלכות הנמוכה ביותר (מס' 10) עד לספירת כתר היא הספירה מס' 1, שנחשבת לספירה הגבוהה ביותר ומזוהה עם המחשבה או הרצון האלוהי ויש כאילו שיגידו זאת במילים אחרות – הפוטנציאל לכל מעשה. 

שלכם,

תקווה זך

טלפון: 052-8244820.

